Public procurement notice: Contract Notice
Published: 2022-02-11
Buyer: Forsvarsministeriet Materiel- og Indkøbsstyrelsen
Country: DK
Contract type: Supplies
Procedure: Negotiated procedure
CPV classification: 30200000 | 30210000 | 30211500 | 72100000
Estimated value: 100000000 DKK
Submission deadline: 2022-03-10
Award criteria: The most economic tender

Technical requirements: FMI genudbyder rammeaftale om anskaffelse af hardware til DeMars (Forsvarets Management- og Ressourcestyringssystem)
Rammeaftalen skal gøre det muligt for FMI at anskaffe serverkapacitet og datalagringskapacitet (SAN) for at kunne understøtte forretningens nuværende og fremtidige behov. Endvidere omfatter Rammeaftalen hardwarekomponenter, der er nødvendige for at udvikle DeMars datacentrene, herunder tape backup systemer. Endelig omfatter Rammeaftalen den basissoftware, der naturligt hører til hardwaren, herunder den nødvendige software for at understøtte og overvåge Forsvarets SAP-løsning på en fuldt virtualiseret platform med en høj grad af automatisering og selvbetjeningsmuligheder for FMI’s brugere.
DeMars er et IT-system, der samler og behandler Forsvarets oplysninger om økonomi, personel, materiel, projektledelse, ledelsesinformation, kurser, indkøb, arbejdstid, tjenesterejser mv. DeMars er baseret på SAP, og består p.t. af to fysiske servere, der rummer ca. 50 virtuelle servere, hvorpå der drives ca. 50 virtuelle SAP-miljøer, til udvikling, vedligehold og drift af løsningen.
DeMars benyttes af alle myndigheder, der er underlagt Forsvarsministeriet. På tidspunktet for udbuddet har DeMars omkring 14 000 brugere fordelt på ECC (13 000), BW (1 300), Solution Manager (600) og Access Control (100). Brugerne kan dog være gengangere, så den samme bruger kan være oprettet på flere systemer. Desuden er der omkring 150 transporter på P01 (SAP ECC produktionsmiljø) på månedsbasis. Der kan i rammeaftalens løbetid ske en udvikling i antallet af brugere og omfanget af transporter mv. Systemet, og dermed hardwaren, er underlagt strenge krav til sikkerhed, herunder sikkerhedsgodkendelse af it-systemer, it-leverandører og deres medarbejdere samt datacenter, driftsstabilitet mv. som følge af dets centrale funktion i Forsvarets virke.
DeMars driftes af en ekstern driftsleverandør i et redundant cluster fordelt over pt. to geografisk adskilte datacentre.
Det nuværende DeMars datacenter er baseret på et servercluster bestående af to IBM Power 980 servere, der kører operativsystemet IBM AIX. Hver server har en maksimal kapacitet på 128 Cores og hver server kan i dag levere ca. 768 000 SAPS, i alt 1 536 000 SAPS Derudover består DeMars datacenter af et SAN bestående af to IBM Flashsystem 9150. Pr. 1.1.2022 havde SAN en samlet kapacitet på 672 TB, fordelt på primær og sekundær site. SAN er i dag virtualiseret ved anvendelse af IBM SAN volume controller (SVC). Som tape backup benyttes en IBM Tape Library type 3584-D53.
Leverandøren skal tilbyde servere, der kan driftsafvikle DeMars og indgå i det etablerede cluster. Det bemærkes i den forbindelse, at det eksisterende programmel i vidt omfang er udviklet specielt til IBM AIX-platformen. Dette vil være nærmere beskrevet i udbudsmaterialet.
De tilbudte servere skal være 100 % kompatible med den eksisterende serverkapacitet, således at de virtuelle servere kan flyttes på tværs af alle fysiske servere (uanset hvilket af de to datacentre, de fysiske servere er installeret i) i det fysiske cluster, f.eks. i forbindelse med vedligehold eller spidsbelastninger.
Leverandøren skal tilbyde SAN, der har 100 % interoperabilitet med de nuværende og tilbudte servere, og som skal være SAP TDI godkendt. SAN skal være af enterpriseklassen og skal kunne anvendes i et kommende SAP S/4 HANA miljø, hvor flere HANA-servere skal kunne anvende SAN.
Leverandøren skal tilbyde hardwarekomponenter, der er nødvendige til at opstille, tilslutte og integrere servere, SAN og netværk mv. i DeMars datacentret.
Leverandøren skal tilbyde tape backup systemer, der har certificeret interoperabilitet med de nuværende og tilbudte servere. Den nuværende kapacitet andrager 25 drev (LTO7) på hver lokation, og der er kapacitet til 713 bånd på det primære site, samt 986 bånd på det sekundære site.
Leverandøren skal tilbyde basissoftware, der er nødvendig for at driftsafvikle servere, SAN, hardwarekomponenter mv., herunder operativsystemer og software til systemadministration, virtualisering, overvågning, backup og automatisering.
Leverandøren skal endvidere tilbyde software til etablering af Private Cloud funktionalitet på serverne. Funktionaliteten skal understøtte en automatiseret bestillingsproces for nye virtuelle servere, via en webbaseret adgang på ordregivers intranet, forstået som en funktionalitet hvorved brugerne af DeMars kan iværksætte en automatiseret proces for etablering/nedlæggelse af miljøer. Etablering af Private Cloud funktionaliteten skal inkludere implementering af SAP LAMA.
FMI har via eksisterende licenser den nødvendige software til IBM Smart Cloud Entry. Leverandøren skal kunne tilbyde eventuel anden nødvendig software udover SAP software.
Leverandøren skal yde FMI løbende teknisk rådgivningsbistand med i et forventet omfang på minimum 100 timer årligt. Den løbende rådgivning kan eksempelvis omfatte rådgivning om anvendelse af hardware og software, men også teknisk implementering af nye produkter. Leverandøren skal på den baggrund levere relevante ressourcer i forhold til de tilbudte servere, SAN og øvrige hardwarekomponenter, samt det programmel, der drives herpå.

Eligibility requirements: Årsrapport eller uddrag heraf eller anden dokumentation, der viser ansøgers balance i de seneste 3 regnskabsår, såfremt offentliggørelse af årsrapporter er lovpligtige i det land, hvor ansøger er etableret, og for så vidt som disse oplysninger foreligger.
Som mindstekrav kræves en positiv egenkapital i de seneste 3 disponible regnskabsår. Hvis ansøger baserer sig på en eller flere enheders økonomiske og finansielle formåen, beregnes egenkapitalen som ansøgers og disse andre enheders samlede egenkapital i de seneste 3 disponible regnskabsår. Hvis ansøger består af en sammenslutning af virksomheder (f.eks. et konsortium), herunder midlertidige joint ventures, beregnes egenkapitalen som deltagernes samlede egenkapital i det seneste disponible regnskabsår. Det bemærkes, at ansøgeren kan basere sig på en eller flere enheders økonomiske og finansielle formåen, (f.eks. et moder- eller søsterselskab eller en underleverandør) uanset den juridiske karakter af relationen mellem ansøgeren og den enhed/enheder, som ansøger baserer sig på.
En liste over de væsentligste sammenlignelige leverancer (referencer) af ydelserne, jf. pkt. II.1.5)  udført inden udløbet af fristen for anmodning om deltagelse (ansøgningsfristen). Kun de leverancer (referencer), der er udført på tidspunktet for ansøgningsfristens udløb, vil indgå i vurderingen af, hvilken ansøger, der har dokumenteret de mest relevante tidligere leverancer, jf. pkt. IV.1.2). Hvis den pågældende leverance udføres løbende, er det kun den del af produkterne, der er afsluttet ved ansøgningsfristens udløb, der indgår i vurderingen af leverancen (referencen). Hvis en del af produkterne ikke er afsluttet ved ansøgningsfristens udløb, vil denne del derfor ikke indgå i vurderingen af leverancen (referencen). Det er derfor vigtigt, at ansøger tydeligt angiver, hvilken del (f.eks. i forhold til størrelse, værdi, mængde eller omfang) af en løbende leverance (reference), der er udført. Listen bør indeholder en kort beskrivelse af alle leverancer. Beskrivelsen af leverancen bør indeholde en tydelig angivelse, hvilke konkrete dele af leverancerne, der ligner de hovedydelser, der er beskrevet i pkt. II.1.5. Beskrivelsen bør også indeholde oplysninger om ansøgers deltagelse/rolle i forbindelse med udførelsen af leverancerne. Beskrivelsen bør endvidere indeholde oplysninger om dato for leverancerne, leverancernes størrelse/mængde/omfang og værdi samt modtagerne af leverancerne (konkrete navne/lande foretrækkes, men er ikke nødvendige; hvis der ikke anføres lande-specifikke oplysninger, bedes ansøger angive så mange generiske oplysninger som muligt om leverancen). Ved angivelse af dato for leverancerne, bedes ansøger anføre dato for leverancernes start- og sluttidspunkt. Er dette ikke muligt, f.eks. fordi den pågældende leverance er udført løbende i henhold til en rammeaftale, bedes ansøger i beskrivelsen af leverancerne anføre, hvordan datoen er angivet. Listen må maksimalt indeholde 5 tidligere leverancer (referencer), uanset om ansøger er en enhed, udgør en sammenslutning af enheder (f.eks. et konsortium), herunder midlertidige joint ventures, eller baserer sig på andre enheders tekniske og faglige formåen. Hvis listen indeholder flere end 5, vil FMI kun tage de første 5 leverancer på listen i betragtning. Leverancer derudover vil ikke blive taget i betragtning. Det bemærkes, at ansøgeren kan basere sig på andre enheders tekniske og faglige formåen (f.eks. et moder- eller søsterselskab eller en underleverandør) uanset den juridiske karakter af relationen mellem ansøgeren og den/de enhed/enheder, som ansøgeren baserer sig på.

Award value: 100000000